Olen Valerie Ellis Firestarters International -järjestöstä.
Olen innoissani tästä tilaisuudesta jakaa Jumalan Sanaa.
Oletko koskaan miettinyt, miksi synnyit tähän maailmaan?
Oletko tuntenut sydämenpaloa jonkin asian suhteen?
Oletko halunnut muuttaa maailmaa?
Sitä kutsutaan kohtaloksi.
Meillä on jokaisella kohtalo Jeesuksessa.
Ehkä olet jo ottanut askelia kohti kohtaloasi.
Ehkä olet jo tehnyt asioita, joihin Jumala on sinut kutsunut.
Sitten tilanne muuttui. Ehkä muutit toiselle paikkakunnalle.
Ehkä perheesi tilanne muuttui, -
etkä ole enää varma, teetkö sitä, mihin Jumala on sinut kutsunut.
Se voi olla turhauttavaa.
Tänään haluan puhua kohtalosta.
Haluan auttaa sinua pääsemään esteiden yli.
Autan sinua löytämään läpimurron.
Avatkaa Jer. 29:11-13.
Itse käytän Amplified-käännöstä.
"Sillä minä tunnen ajatukseni, jotka minulla on teitä kohtaan, -
sanoo Herra: rauhan eikä turmion ajatukset; minä annan teille -
tulevaisuuden ja toivon. Silloin te huudatte minua avuksenne, -
tulette ja rukoilette minua, ja minä kuulen teitä.
Te etsitte minua ja löydätte minut, -
kun te etsitte minua kaikesta sydämestänne."
Tiesittekö, että on elintärkeää etsiä sitä suunnitelmaa, -
joka Jumalalla on teidän elämänne varalle?
On elintärkeää kysyä Herralta, mikä on hänen suunnitelmansa.
Kerron sinulle salaisuuden.
Hän on suunnitellut sinut. Hän loi sinut salaisessa paikassaan.
Hän tietää sinusta kaiken; jokaisen luonteenpiirteesi ja mieltymyksesi.
Hän tuntee lahjat, jotka hän sinulle antoi.
On erittäin tärkeää kysyä suunnitelmaa Herralta.
On paljon tärkeämpää kysyä sitä häneltä kuin keneltäkään ihmiseltä.
Jumala on se henkilö, joka tietää kohtalomme.
Hän todella tuntee meidät.
Jakeessa 12 sanotaan, että jos kysymme Herralta, hän kuulee.
Hän kuulee, kun huudamme hänen puoleensa ja kysymme, -
mitä varten meidät tehtiin.
Hän on luvannut vastata.
Jumalalla on meitä kohtaan rauhan ajatuksia.
Sana rauha on hepreaksi "shalom".
Sama sana tarkoittaa myös täydellisyyttä, hyväkuntoisuutta, -
terveyttä, rikkautta ja kukoistusta.
Sellaisia suunnitelmia Jumalalla on teitä varten.
Ettekö haluaisikin kukoistavaa elämää?
Sama sana viittaa myös rauhaan ihmissuhteissa ja Jumala-suhteessa.
Olisi hienoa saada sellainen kohtalo, -
joka on täynnä rauhaa ja läheisiä suhteita.
Jumala on luvannut sen meille Jeremiaan luvussa 29.
Sitoutuminen johtaa kukoistukseen.
Jos vältätte pahaa ja tutkitte Jumalan Sanaa, -
elämänne menee eteenpäin.
Ps. 1:3 "Hän on niinkuin istutettu puu vesiojain tykönä, joka antaa -
hedelmänsä ajallaan ja jonka lehti ei lakastu; -
ja kaikki, mitä hän tekee, menestyy."
Niin käy ihmisen, joka juurtuu Jumalaan.
Hän kysyy Jumalalta neuvoa ja sitoutuu Jumalan Sanaan.
Hän menestyy.
Katsotaan nopeasti, mitä sanoo Dan. 11:32.
Daniel kuvailee tässä lopunaikoina asuvia ihmisiä.
Tässä kerrotaan, -
katsotaanpas.
"Mutta niitten joukko, jotka tuntevat Jumalansa, -
pysyy lujana ja tekee tehtävänsä."
Raamattu puhuu joukosta, joka tuntee Jumalansa.
Tunteminen viittaa läheiseen suhteeseen.
Olen kotoisin Yhdysvalloista, ja voin sanoa tuntevani presidenttini.
Tarkoitan sitä, että tiedän hänen poliittisista tavoitteistaan.
Minulla on hänestä tietoa, -
mutta en ole tavannut häntä enkä tunne häntä ystävän tasolla.
Jumala ei halua, että tunnemme hänet vain tiedon tasolla.
Hän haluaa olla sydämemme Jumala.
Hän haluaa, että tunnemme hänet sydämen tasolla.
Hän haluaa, että tunnemme hänet ja rakastamme häntä palavasti.
Jumala sanoo, että ne ihmiset, jotka tuntevat hänet läheisesti, -
tulevat tekemään suuria tekoja Kuninkaalleen.
Minä en halua tehdä pelkkiä keskitason hommia.
Haluan olla yhtä voimallinen kuin Daavidin sankarit.
Haluan tehdä suuria tekoja Jumalalle.
Raamatun mukaan voimme tehdä niitä.
Kun Jumala auttaa meitä, voimme menestyä.
Jos hän on mukana, voimme menestyä hänen mittapuunsa mukaan.
Voin menestyä oman mittapuuni mukaan, -
mutta mieluummin menestyisin Jumalan mittapuun mukaan.
Sananl. 3:6 "Tunne hänet kaikilla teilläsi, -
niin hän sinun polkusi tasoittaa."
Sinäkin saatat miettiä, menetkö elämässäsi oikeaan suuntaan.
Pitäisikö sinun käydä jokin tietty kurssi?
Pitäisikö sinun ottaa uusi työ vastaan? Tai mennä naimisiin?
Elämämme on täynnä kysymyksiä.
Se on hämmentävää. Vähän väliä tulemme tienristeykseen.
Pitää tietää, mihin kääntyä.
Minä haluan varmistaa sen, että valitsen parhaan tien.
Tässä jakeessa kuitenkin puhutaan "kaikista teistämme".
Jos elämme läheisessä suhteessa Jumalaan, -
voimme kysyä häneltä suuntaa.
Hän lupaa tasoittaa sen polun.
Hän poistaa tiesulut ja kivenmurikat.
Hän tasoittaa sinun tiesi. Etkö haluakin sitä?
Monet ihmiset tuntevat, ettei heidän elämänsä vaikuta mihinkään.
Monet ihmiset kertovat minulle tehneensä työtään koko elämänsä, -
mutta samalla epäilleensä, onko sillä mitään merkitystä.
Ovatko he muuttaneet mitään?
He alkavat miettiä sitä, ja joskus he tuntevat olevansa jumissa.
Monet ihmiset tuntevat polkevansa paikallaan.
Tuntuuko sinustakin siltä?
Se ei haittaa, koska tiedän, miten voit päästä taas liikkeelle.
Kerron sinulle, mitä sinun kannattaa tehdä.
Hae itsellesi paperia ja kynä.
Voit myös tehdä sen ohjelman jälkeen.
Kirjoita ylös tällaisia mietteitä: -
Mitä sinun pitäisi olla tekemässä? Missä asioissa olet hyvä?
Mistä asioista nautit?
Mikä on se asia, -
jota tehdessäsi tunnet Jumalan läsnäolon?
Mitä tehdessäsi tunnet, että koko olemuksesi on elossa?
Se on avainkysymys.
Jumala ei halua, että joudut tekemään vihaamiasi asioita.
Hän loi sinut rakastamaan kaikkea sitä, mikä koskee kohtaloasi.
Mitä tekisit juuri nyt kaikkein mieluiten?
Älä anna olosuhteiden rajoittaa ajatteluasi.
Mieti, mitä haluaisit tehdä juuri nyt, -
jos tielläsi ei olisi yhtään estettä.
Jos voisit tehdä mitä tahansa, mitä tekisit?
Mieti asiaa syvällisesti.
Nyt saat unelmoida.
Joskus tuhoamme unelmamme ajattelemalla liian rajoittuneesti.
Nyt saat unelmoida rajoituksista välittämättä.
Kysy Jumalalta juuri nyt, mikä on unelmasi.
Näin täällä sanotaan: -
Ef. 3:20 "Mutta hänelle, joka voi tehdä enemmän, monin verroin -
enemmän kuin kaikki, mitä me anomme tai ymmärrämme, -
sen voiman mukaan, joka meissä vaikuttaa."
Hän voi tehdä paljon enemmän, kuin mistä unelmoimme.
Jumala voi tehdä ylenpalttisesti enemmän -
ja äärettömästi paremmin kuin mitä voimme ikinä kuvitella.
Minä ainakin voin ajatella monenlaista omasta elämästäni, -
mutta minulla on suuria unelmia.
Unelmani ovat uskomattoman suuria.
Silti Jumala lupaa tehdä enemmän kuin mistä edes unelmoimme.
Kun ajattelet Jumalan suunnitelmaa elämäsi varalle, -
ajattele mahdollisimman isoja asioita.
Nyt, kun olet kirjoittanut ylös näitä asioita tulevaisuudestasi, -
sinulla on jonkinlainen käsitys kutsumuksestasi.
Tiedät, mikä sisälläsi palaa ja mitä unelmia sinulla on.
Seuraavaksi haluan, että kirjoitat ylös viisi asiaa, -
jotka estävät sinua toteuttamasta unelmaasi.
Liittyvätkö ne rahaan tai koulutukseen?
Mieti asiaa hetki ja kirjoita viisi syytä, -
mikset ole toteuttanut unelmaasi.
Ne ovat tiesulkuja.
Tiedän kuitenkin, miten ne tuhotaan.
Varaa tilaa paperille jokaisen kirjaamasi esteen kohdalle.
Tarkastele jokaista estettä, joka löytyy listasta.
Ehkä toteuttaisit unelmasi, jos se ei tulisi niin kalliiksi.
Silloin esteenä on raha.
Nyt haluan, että alat tutkia Jumalan Sanasta, -
mitä mieltä Jumala on taloudellisesta tilanteestasi.
Kykeneekö hän hoitamaan talouttasi?
Ota siitä selvää.
Toimimme opettajina John Paul Jacksonin järjestössä.
Kuuntelemme usein hänen opetustaan.
Hän puhuu usein siitä, -
että annamme voimaa sille asialle, johon keskitymme.
Jos ajattelet, ettei sinulla ole rahaa toteuttaa unelmaasi, -
annat voimaa sille ajatukselle.
Sinun on alettava ajatella sitä, mitä Jumala sanoo.
Tutki Raamattua ja pyydä Jumalaa näyttämään, -
mitä mieltä hän on raha-asioista.
Saatat löytää jakeen Fil. 4:19: "Mutta minun Jumalani on -
rikkautensa mukaisesti täyttävä kaikki teidän tarpeenne -
kirkkaudessa, Kristuksessa Jeesuksessa."
Hän täyttää tarpeemme kirkkautensa rikkauksien mukaisesti.
Voit kirjoittaa sen ylös.
Kun pelko rahan puutteesta tulee seuraavan kerran mieleesi, -
voit vaihtaa pelon heti Jumalan Sanaan.
Voit julistaa, että Jumala tulee täyttämään jokaisen tarpeesi -
kirkkautensa rikkauksien mukaan.
Näin annat voiman Jumalan Sanalle -
ja tuhoat tiesulkusi.
Käy läpi kaikki esteesi samalla tavalla.
Voit käyttää internetin hakuohjelmia, -
esimerkiksi gatewaybible.com.
Voit etsiä sieltä talouteen liityviä jakeita.
Ehkä esteenäsi on pelko.
Monet pelkäävät muiden mielipiteitä tai julkista esiintymistä.
Entä jos Jumala on kutsunut sinut TV-työhön, mutta pelkäät ihmisiä?
Entä jos et uskalla puhua julkisesti?
Sinun on alettava tutkia niitä raamatunkohtia, -
jotka liittyvät kutsumustyöhösi.
Jos pelkään ihmisiä, alan ajatella sitä, miten paljon rakastan Herraa.
Unohdan ihmiset ja ajattelen sitä, miten paljon rakastan Isää -
ja tahdon miellyttää häntä.
Näin pystymme tuhoamaan näitä tiesulkuja.
Onnistuisiko se sinulta?
Kirjoita ylös ne asiat, jotka Jumala on pannut sydämellesi.
Seuraavaksi kirjoita ne esteet, jotka ovat pidätelleet sinua.
Sitten voit tutkia Raamatusta, mitä Jumala niistä sanoo.
Kun alat julistaa niitä jakeita, tiesulut tuhoutuvat.
Se vapauttaa sinut toteuttamaan elämäntehtävääsi.
Haluan rukoilla puolestasi.
Isä, Jeesuksen nimessä tuon eteesi jokaisen katsojan kutsumuksen, -
Suomessa, Ruotsissa, Virossa ja Israelissa.
Rukoilen kaikkien katsojien puolesta.
Siunaa jokainen tehtävä ja kutsu, jonka olet heille antanut.
Jeesuksen nimessä, puhun elämää heidän kutsumuksilleen.
Julistan, että heidän elämäntehtävänsä herää henkiin.
Isä, tee heistä yhtä suuria kuin Daavidin sankareista.
Anna heidän nousta ja olla voimallisia.
Anna heille pyhä rohkeus.
Älä anna heidän tyytyä keskivertoelämään, -
vaan anna heille palo saada elää elämää, -
joka on täynnä sinun suuruuttasi ja voimaasi, -
Jeesuksen nimessä.
Ehkä pidit siitä, mistä olen puhunut, -
mutta et ole vielä Jeesuksen oma, etkä tiedä, päteekö se sinuun.
Jos et vielä tunne Jeesusta Pelastajanasi, -
ehkä tänään voit astua uuteen elämään.
Jumala on tehnyt sinut, -
ja hän on luopunut kaikesta, koska hän rakastaa sinua.
Joh. 3:16 "Sillä niin on Jumala maailmaa rakastanut, -
että hän antoi ainokaisen poikansa, ettei yksikään, joka häneen -
uskoo, hukkuisi, vaan hänellä olisi iankaikkinen elämä."
Jos olet tuntenut, että sinulle on varattu jokin tehtävä, -
mikset pyytäisi koko maailman Luojaa, Jeesusta, -
tulemaan elämääsi ja auttamaan sinua?
Jos haluat pyytää häntä elämäsi Herraksi, rukoile näin: -
Rakas Jeesus, tule elämääni.
Ota elämä, jonka annoit minulle.
Ota kaikki lahjat ja ideat, joita olet minulle antanut.
Annan ne sinulle.
Pyydän Jeesuksen nimessä, -
että tulisit elämääni ja ottaisit nämä asiat, -
ja tekisit niillä jotain hyvää.
Avaa sydämeni silmät, jotta näkisin, -
minkä elämäntehtävän olet minulle valmistanut.
Haluan tehdä elämälläni jotain suurta.
En halua antaa sitä viholliselle.
En halua tuhoisaa ja epätoivoista elämää.
Haluan elämääni rauhan, josta Valerie alussa puhui.
Herra, pyydän sinua ottamaan elämäni vastaan -
ja tekemään sillä jotain suurta.
Kiitos, Herra.
Kiitos, Herra, kaikista niistä, jotka rukoilivat kanssani.
Tulkoon kirkkautesi ja tulesi heidän ylleen, -
Jeesuksen nimessä, aamen.
Suomennos: Hanna Tischer